[{"text_idx": "#000003", "text": "Karis: Kallas oleks pidanud kohe tagasi astuma"}, {"text_idx": "#000004", "text": "Esmaspa\u0308eval parlamendierakondade esimeestega kohtunud President Alar Karis u\u0308tles, et tema oleks eelistanud peaminister Kaja Kallase tagasi astumist kriisi alguses."}, {"text_idx": "#000005", "text": "President Karis kohtus esmaspa\u0308eval su\u0308gisistungja\u0308rgu eel Kadriorus ko\u0303igi parlamendierakonna juhtidega. Kohtumistel tuli teemaks ka Kaja Kallase abikaasa Venemaa suunalise a\u0308ritegevuse juhtum ja peaministri selgitused."}, {"text_idx": "#000006", "text": "\"Minu isiklik eelistus olnuks, et valitsusjuht astunuks teda kriisi fookusesse to\u0303stnud su\u0308ndmustejada alguses tagasi. See olnuks teda ennast, tema la\u0308hedasi, valitsuse to\u0308o\u0308vo\u0303imet ja Eesti so\u0303numite usutavust sa\u0308a\u0308stnud otsus. Kuid igau\u0308ks teeb niisuguses olukorras oma valikud ise, hinnates ise moraalse probleemi to\u0303sidust,\" u\u0308tles Karis."}, {"text_idx": "#000007", "text": "President viitab ka selle na\u0308dala kolmapa\u0308eval ETV saates \"Pealtna\u0308gija\" eetrisse jo\u0303udvas intervjuus, et Kallas peaks tagasi astuma."}, {"text_idx": "#000008", "text": "\"See on kahetsusva\u0308a\u0308rne juhtum, arusaadavalt. Ma ei taha panna ennast peaministri nahka, aga kui mina oleksin peaminister, to\u0303ena\u0308oliselt oleksin reageerinud kiiremini ja teinud selge otsuse,\" u\u0308tles Karis saatele, lisades, et kuigi probleem ei oleks sellega a\u0308ra kadunud, ei oleks see eskaleerunud tasemele, kus presidendil tuleb oma va\u0308lismaa kolleegidega kohtudes sellest teemast ra\u0308a\u0308kida."}, {"text_idx": "#000010", "text": "\"See on tema otsus, aga kui mina oleksin tema asemel, ma oleksin selle sammu teinud juba tu\u0308kk aega tagasi,\" lisas ta."}, {"text_idx": "#000011", "text": "Esmaspa\u0308evaste kohtumiste ja\u0308rel so\u0303nas Karis, et riigikogu to\u0308o\u0308 ei saa obstruktusiooni to\u0303ttu seisma ja\u0308a\u0308da. \"Meie seadusandja to\u0308o\u0308vo\u0303ime on ko\u0303igi parlamenti valitud erakondade vastutus, olgu nad praegu koalitsioonis vo\u0303i opositsioonis,\" u\u0308tles Karis."}, {"text_idx": "#000012", "text": "Presidendi so\u0303nul on lihtne na\u0308puga na\u0308idata, kes on kevadises obstruktsioonis su\u0308u\u0308di, kuid nu\u0308u\u0308d on vaja leida lahendused. \"Sisepoliitika ka\u0308sipidur tuleb u\u0308les leida ja see lahti lasta. Riigikogu peab to\u0308o\u0308tama,\" u\u0308tles Karis."}, {"text_idx": "#000013", "text": "Karise so\u0303nul pu\u0308u\u0308dsid ko\u0303ik parlamendierakondade esimehed so\u0303nastada vo\u0303imalikku va\u0308ljapa\u0308a\u0308su, kuidas taastada riigikogu normaalne to\u0308o\u0308 seaduseelno\u0303ude menetlemisel, kuigi opositsiooni- ja koalitsioonierakondade vaade on erinev."}, {"text_idx": "#000014", "text": "Opositsiooni ja koalitsiooni u\u0308hisosa na\u0308ib raske leida, ma\u0308rkis president. Koalitsioon soovib kevadise obstruktsiooni ajal esitatud eelno\u0303ude ja arupa\u0308rimiste tagasivo\u0303tmist, opositsioon mo\u0303nest seaduseelno\u0303ust loobumist vo\u0303i nende so\u0303nastuse muutmist."}, {"text_idx": "#000015", "text": "\"Aga samuti on ta\u0308htis, et ja\u0308rgmine riigieelarve na\u0308itaks, kuidas koalitsioon tahab lahendada mitmed olulised teemad, olgu siis tegu laiapindse riigikaitsega, mille osad on ka sisejulgeolek ja elanikkonnakaitse, Eesti majanduse konkurentsivo\u0303imega vo\u0303i u\u0308leminekuga eestikeelsele haridusele,\" u\u0308tles president."}, {"text_idx": "#000016", "text": "ERR po\u0308o\u0308rdus kommentaariks ka valitsuse kommunikatsioonibu\u0308roo poole."}, {"text_idx": "#000018", "text": "Kallas presidendi kriitikast: kasutan vo\u0303imalust ja\u0308a\u0308da viisakalt eriarvamusele"}, {"text_idx": "#000020", "text": "Tsahkna ka\u0308rbetest: konsulaarteenuse vo\u0303ib u\u0308le vaadata, aga saatkondi ei sulge"}, {"text_idx": "#000021", "text": "Karis ootab Kallaselt selgitusi: detaile on kindlasti rohkem"}, {"text_idx": "#000023", "text": "President nimetas Kaja Kallase peaministrikandidaadiks"}, {"text_idx": "#000029", "text": "Briti ko\u0303rgeima so\u0303java\u0308elase so\u0303nul hoiab Ukraina so\u0303jas initsiatiivi"}, {"text_idx": "#000031", "text": "Viru-Nigulas tulid va\u0308lja varauusaegsed inimluud ja viikingiaegne asula"}, {"text_idx": "#000034", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000038", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000040", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000042", "text": "So\u0303erd kritiseeris riigieelarvet: see takistab riigikogu to\u0308o\u0308d"}, {"text_idx": "#000048", "text": "EKKM-i tegevjuht suurenenud toetusest: saame nu\u0308u\u0308d rohkem sisule keskenduda"}, {"text_idx": "#000049", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000050", "text": "Reopalu kalmistul restaureeriti rikutud hauata\u0308hised"}, {"text_idx": "#000053", "text": "Villemdrillem avaldas uue loo \"Kannatust\""}, {"text_idx": "#000063", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]